Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 9. melléklet a 96/2011. (X. 17.) VM rendelethez
Paragraph Index: 561

d) A körzeti erdõtervben véghasználatra tervezett, az erdészeti tájidegen fõfafajú erdõ felújítása fekete dió célállománnyal csak igen keskeny, vagy kis területû erdõrészletekben írható elõ. 5.3. Nem védett, Natura 2000 rendeltetésû erdõk 5.3.1. Az erdõtervezés során biztosítani kell a kedvezõ természetvédelmi helyzetû, közösségi jelentõségû – keményfás ligeterdõ (91F0), illír gyertyános-tölgyesek (91L0), illír bükkösök (91K0), és pannon cseres-tölgyesek (91M0) –, valamint kiemelt közösségi jelentõségû – enyves éger (Alnus glutinosa) és magas kõris (Fraxinus excelsior) alkotta ligeterdõk (91E0) – jelölõ erdei élõhelyek kiterjedésének, szerkezetének, fajkészletének megõrzése, illetve a lehetõség szerinti bõvítése, fejlesztése érdekében szükséges intézkedéseket. 5.3.2. A közösségi jelentõségû, valamint kiemelt közösségi jelentõségû erdei élõhelytípusokba – enyves éger (Alnus glutinosa) és magas kõris (Fraxinus excelsior) alkotta ligeterdõk (91E0), keményfás ligeterdõ (91F0), illír gyertyános-tölgyesek (91L0), illír bükkösök (91K0), valamint pannon cseres-tölgyesek (91M0) – tartozó erdõkben az erdõneveléseket a termõhelynek nem megfelelõ, vagy erdészeti tájidegen elegyfafajok – különös tekintettel az intenzíven terjedõ fajok – visszaszorítását célzó erélyekkel kell megtervezni. 5.4. Egyéb védelmi rendeltetésû erdõk 5.4.1. A termõhelyi viszonyok alapján a talajvédelmi rendeltetésû erdõk területi arányának növelése indokolt, elsõdlegesen a vízmosásokban, az átlagosan 25 fokos, vagy annál nagyobb lejtésû területeken, valamint az igen sekély, sekély termõrétegû gyenge termõhelyeken található erdõk talajvédelmi rendeltetésbe sorolásával. 5.4.2. A talajvédelmi, mezõvédõ és parkerdõ rendeltetésû erdõkben elsõdleges cél a kíméletes erdõgazdálkodási módszerek alkalmazása, a vágásterületek nagyságának korlátozása, valamint a magasabb vágásérettségi korok meghatározása. 5.4.3. A mûtárgyvédelmi erdõkben a hozamvizsgálat eredményeinek, a természetes felújítás követelményeinek és az erdõ egészségi állapotának figyelembe vétele mellett törekedni kell a vágásérettségi szakasz felsõ határához közelítõ vágásérettségi kor alkalmazására.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes